Iparraldeko Euskal Etxea (Buenos Aires)

Iparraldeko Euskal Etxea () Buenos Airesen sortu zen, 1895eko apirilaren 1ean, Ipar Euskal Herritik iritsitako euskaldunak babesteko xedez. Urte haietan, «Centre Basque Francais» eta «Centro Vasco Francés» izenak erabili zituen, eta gaur egun Iparraldeko Euskal Etxea ere erabiltzen du. Iparraldeko euskaldunei soilik zuzendutako lehen erakundea izan zen mundu osoan.

 Historia 
Aurretik, 1877tik, Laurak Bat elkartea zegoen Buenos Airesen, baina estatutuen arabera Iparraldeko euskaldunak ezin ziren bazkide izan. Horregatik elkarte propioa sortzeko ideia planteatu zen.

Lehen unetik estatutuak, frantsesez eta euskaraz idatziak, zorrotzak ziren bazkideak biltzeari dagokionez, eta Iparraldean jaiotakoak bakarrik onartzen ziren. 

Hasierako urteetan, zenbait tokitan elkartu behar izan zuten, lekuak alokatuta, harik eta 1899an, enkante batean, lokal bat erosi zuten arte Moreno kalean, 1370 zenbakian, Santiago del Estero eta San Jose artean, hiriburuko Monserrat auzoan. Bi urte geroago, 1901eko urtarrilean, egundaino elkartearen kirol eta gizarte egoitza izaten jarraitzen duen helbidea estreinatu zuten.  

1948an, Iparraldeko Euskal Etxeak Mixel Garikoitz santua, Bétharramgo Jesusen Bihotzeko apaizak ordenaren sortzailea, izendatu zuen elkarteko zaindari.

 Baliabideak 
Egungo lokala hartu zutenean, hain modan zegoen frantses estiloan prestatu zuten. Gaur egun ere erabiltzen den saloi handi bat, eta hormak Versaillesen estilo oneneko marko urreztatuko ispiluz estalita daude. Areto txiki batzuk eta trinket bat dira eraikinean kontserbatzen den zaharrena, zurezko aparamen eta galeriarekin, dagokion aldagela eta dutxarekin.

 Jarduerak 
Kultura ikuspuntutik begiratuta, erakundeak lan eskerga egiten du. Iparraldeko jai nagusiak ospatzen dira; besteak beste, sorgin afaria, Baionako bestak, Herri Urrats eta Olentzero egiten dira. Pilotalekua eta jatetxea ere baitaratzen  ditu.

 Munduko Euskal Etxeen mapa 
erdian|thumb|380x380px|Ikus Munduko euskal etxeen mapa interaktiboa (Wikidatako datuekin, 2025)

 Erreferentziak 

 Ikus, gainera 

 Euskal etxeak
 Euskal diaspora

 Kanpo estekak 
  Iparraldeko Euskal Etxearen bloga.
 www.euskaletxeak.eus

Kategoria:Argentinako euskal etxeak
Kategoria:Buenos Airesko eraikinak
Kategoria:1895ean amaitutako eraikinak
Kategoria:Buenos Airesko kultura
Kategoria:Ipar Euskal Herriko erakundeak